KAPPELLI U KNEJJES ŻGĦAR FIL-MOSTA Il-Knisja tal-Viżitazzjoni tal-Madonna (Ta' Wejda) Din is-sena għal darb'oħra ser inżuru knisja żgħira li sal-lum għadha ssebbaħ l-ambjent tal-Mosta. Din hi l-knisja tal-Viżitazzjoni tal-Madonna magħrufa bħala 'Ta' Wejda'. Bla dubju hi waħda mill-aktar devoti fost il-knejjes u għalhekk hi miżmuma tajjeb ħafna min-nies li jgħixu qribha. Il-bidu ta' din il-knisja jmur lura lejn l-aħħar snin tas-seklu sittax meta nbniet minn Damjan Bonnici u martu Agata. Dan kellu l- laqam 'Ta' Wejda' u dan il- laqam baqgħet magħrufa bih sallum din il-knisja. Meta fl-1680 l-Isqof ta' Malta Giacomo Molina żar din il-knisja rraporta li kellha distanza ta' madwar mitt pass mill-knisja parrokkjali u kellha dak kollu meħtieġ għas-servizz reliġjuż. Fl-1745 l-Isqof ta' Malta, Paolo Alpheran de Bussan, reġa' żar din il-knisja u ħallielna deskrizzjoni aktar dettaljata u beda biex qal li l- forma tal-bini tagħha hi mill- isbaħ. Semma wkoll il- prospettiva tal-ġebel li ddawwar il-kwadru titulari li jinsab fuq l-altar maġġur u kif din il-prospettiva hi mżejna (Ritratt: Ruben Chetcuti) b'żewġ kolonni tondi, waħda Il-knisja tal-Viżitazzjoni tal-Madonna li nbniet fuq kull naħa. fis-seklu sittax L-Isqof laqtuh ukoll iż- żewġ kwadri li kienu wieħed fuq kull naħa ta' dan il-kwadru titulari u li jirrappreżentaw wieħed it-tħabbira tal-Mulej u l-ieħor lil Marija Assunta. Mid-dehra huma l-istess kwadri li għadhom fl-istess post sallum. Osservazzjoni oħra li għamel l-Isqof Alpheran kienet dwar il-lampier li kien jixgħel quddiem il-kwadru li kien jinxtegħel spiss u l-aktar fil-festi tal-Madonna. Dwar il-festa li kienet tiġi ċċelebrata fit-2 ta' Lulju l-Isqof Alpheran osserva li din kienet tiġi ċċelebrata bil-kant ta' l-Għasar u bil-quddiesa kantata. Damjan Bonnici, wara li waqqaf din il-knisja, ħalla wkoll legat marbut maċ-ċelebrazzjoni Soċ. Nicolċ Isouard - Mosta 1996 67 (Ritratt: Ruben Chetcuti) Il-kwadru titulari tal-knisja tal-Viżitazzjoni, impitter minn Ġużeppi Caruana fl-1931. Soċ. Nicolċ Isouard - Mosta 1996 (Ritratt: Ruben Chetcuti) Dehra tal-knisja 'Ta' Wejda', armata għall-festa. Dan il-legat hu rreġistrat fl-Atti tan-Nutar Ġwanni Pawlu Fenech tas-7 ta' Mejju, 1644. Il-Knisja lum Fl-aħħar gwerra dinjija bomba laqtet din il-knisja fil-11 ta' Marzu, 1942. Kemm hu hekk meta wieħed jifli l-kampnar li naraw illum jara kitba bil-Latin li tfakkar il-bini mill- ġdid ta' dan il-kampnar. B'xorti tajba din il-knisja dejjem kienet f'idejn nies li ħabbewha tabilħaqq u għalhekk bosta affarijiet baqgħu hemm u żdiedu oħrajn ġodda. Kemm hu hekk il-kwadru titulari l-qadim għadu merfugħ fis-sagristija. Skond is-sena mpittra fuqu, dan sar fl-1605. Hu kwadru kopja, iżda hu kwadru storiku għax barra li fuqu tidher is-sena, fil-parti t'isfel jidhru wkoll Damjan Bonnici u martu Agata għarkubbtejhom jitolbu f'riġlejn il-Madonna u Santa Eliżabetta. Fl-1981 il-pittur Ġużeppi Caruana pitter il-kwadru li naraw illum fuq l-altar maġġur ta' din il-knisja. Fis-sena 1965 saru żewġ opri f'din il-knisja. L-ewwel saret l-istatwa, li ħadimha Wistin Camilleri, imbagħad saret il-pittura tas-saqaf. Din ħadimha Ġiġi Galea tar-Rabat. F'dan is-saqaf naraw bosta simboli marbuta ma' persunaġġi bibbliċi b'xebħ mal-Madonna. Kif għedna fid-daħla ta' din il-kitba, il-knisja tal-Viżitazzjoni tal-Mosta hi miżmuma tajjeb ħafna u għal qalb in-nies ta' l-inħawi: kemm hu hekk, kull sena l-festa titulari ta' din il-knisja tiġi ċċelebrata bl-akbar solennità. Jalla jkollna aktar knejjes bħal 'Ta' Wejda'l Soċ. Nicolċ Isouard - Mosta 1996 69